
La seu de Nacions Unides a Bagdad es destruïda per l'explosió d'un camió bomba. Més de 130 soldats americans han mort els últims 2 mesos. La suposada "llibertat" imposada pels Estats Units està vietnamitzant l'Iraq. 


Comunicat de Yerko Toro, que continua empresonat 

Els immigrants de 
les casernes sota 
el setge institucional 

Després d'empresonar el seu portaveu, amenacen i 
coaccionen als residents que es resisteixen a ser desallotjats. 


Repressió i impunitat 


La Coordinadora Antirepressiva denuncia aquest succés 

Un manresà detingut sota acusació de tinença 
d'explosius va ser segrestat i torturat al bosc 

Inicien amb una roda de premsa una campanya per difondre els fets. 


Lluita contra la Llei d'Estrangeria 


La Verneda/ Barcelona.- Després d'haver 
detingut i empresonat al centre d'interna¬ 
ment de la Verneda a Yerko Toro, portaveu 
dels i les immigrants de les casernes de Sant 
Andreu, els policies de la Delegació del 
Govern i l'Ajuntament pressionen i amena¬ 
cen a les persones que continuen visquent a 
les casernes. Les excavadores continuen 
enderrocant edificis, alguns d'ells habitats, i 
grups de residents fan pintades de rebuig a 
la detenció de Yerko i a la situació de setge 
que pateixen. La por a ser detinguts i depor¬ 
tats fa que molts d'ells visquin reclosos dins 
delshabitatgesi no surtin durant dies. Yerko 
Toro, no s'ha deixat intimidar però, i aques¬ 
ta setmana ens ha fet arribar una carta des 
dels calabossos de la Verneda, explicant 
com s'hi viu dins d'aquella presó per per¬ 
sones sense papers enmig de la ciutat de la 
tolerància. El passat dijous es va realitzar un 
primer acte de suport a Yerko davant dels 
jutjats de Barcelona, on s'hi van concentrar 
una vintena de persones. 

Carta des del Centre d'Internament de La 
Verneda del representant dels immigrants 
de les casernes de Sant Andreu detingut per 
la policia: "Avui em decideixo a escriure 


degut al fet que ja no suporto l'angoixa de 
veure els rostres de persones destruïts, de 
veure 'morts en vida', de veure tanta injustí¬ 
cia, per culpa d'una Llei d'Estrangeria, tan 
discriminatòria i feixista que només ens 
mostra el seu costat repressiu i oblida el 
costat 'humanitari' i de 'acollida' a l'hora de 
dur-la a la seva pràctica. Aquest conflicte 
social i humanitari és un escàndol de grans 
proporcions. Estan detingudes aquí a La 
Verneda cada dia, persones de tot el món, 
amb una història i una il·lusió diferent 
cadasqú, amb una 'amargor a la gola', i sense 
saber, la majoria, el perquè real de la seva 
situació i sense saber que passarà amb ells. 
Tots tenen un denominador comú, i és que 
no conten amb un 'paper' que els permeti 
circular lliurement pels carrers i que els per¬ 
meti accedir als drets bàsics fonamentals de 
tot ésser humà i que no és altra cosa que, 
amb el seu propi esforç, en llibertat i sense 
repressions, poder guanyar els recursos nec¬ 
essaris per a alimentar-se i viure sota un 
sostre digne. Avui han estat més de 30 els 
repatriats, o sigui 'expulsats', entre marro¬ 
quins, búlgars, romanesos, hongaresos, 
albanesos i xilens, i segur que se m'escapa 


algú, homes i dones, Després de passar entre 
30 i 40 dies empresonats en aquest centre, 
que no reuneix les condicions necessàries 
per a poder atendre a la quantitat de gent 
que és detinguda, i havent estat vulnerats i 
en molts casos d'indefensió, trepitjats els 
seus drets. En un acte feixista, racista i xenò¬ 
fob, han rematat la seva il·lusió d'un futur 
millor en lo social, econòmic i sobretot en 
lo familiar. Tot això sumat a l'assetjament 
policial que sofreixen els immigrants pels 
carrers i sobretot a les casernes abandon¬ 
ades de Sant Andreu, fan que públicament 
es vagi sabent que la repressió, la intimi¬ 
dació, la coacció, en definitiva el feixisme en 
plenitud són els que governen i actuen en 
tot aquest conflicte social. Públicament 
s'està sabent també, que fins ara els 'acords' 
per a la reinserció en la societat dels immi¬ 
grants de les casernes, no són més que una 
pantalla per a tapar les seves maquiavé- 
liques intencions de desfer-se a qualsevol 
preu d'aquest gran nombre d'immigrants pel 
sol fet d'haver alçat la veu per a reivindicar 
els seus drets. Nosaltres sempre hem dem¬ 
anat el diàleg pera buscar solucions dignes i 
només hem aconseguit que ens responguin 
amb la presó. Per això demano als meus 
companys i companyes que no claudiquin en 
la lluita per una solució veritablement digna 
i demano a les Administracions i a la Ma- 
gistrada del cas pel desallotjament, que ens 
escoltin, i que no hi hagi un desallotjament 
perquè no hi ha 'urgències' ni tampoc 'solu¬ 
cions' de cap tipus, Demano a les organitza¬ 
cions humanitàries que es segueixin sumant 
al treball que moltes fan des de fa temps. 
Demano a la meva família que estigui sem¬ 
pre tranquil·la perquè no fem res dolent, tot 
el contrari. I demano a Déu perquè de tot 
aquest conflicte resulti el millor per a tots.” 

13/ 8/ 03Yerko Toro Contreras, 
intern 1557 Centre d'Internament 
de La Verneda, Barcelona 


Manresa/ El Bages.- El 20 d'agost, des de la 
Coordinadora Antirepressiva de Manresa 
s'inicia amb una roda de premsa al local de 
l'associació cultural Batzac, una campanya de 
difusió i denuncia d'aquests greus fets que 
varen passar ara fa prop de 3 mesos. En aque¬ 
st comunicat n'expliquen amb detall el 
periple que va envoltar el segrest del noi: "La 
nit del 17 al 18 de maig als volts de les 2 de la 
matinada, el Xabier va ser segrestat per un 
grup de persones encamputxades a punta de 
pistola, i conduit al bosc de l'entorn de 
Collbaix, on va ser agredit i torturat durant 
hores, Aproximadament 10 dies abans l'agred¬ 
it havia estat detingut pels M ossos d'Esquadra 
per pressumpte tinença de material per a fer 
explosius (pirotècnia, material de muntanya, 
etc.), però havia quedat en llibertat provision¬ 
al a l'espera d'informes tècnics, malgrat la 
insistència dels cossos policials al jutge per 
aplicar la legislació antiterrorista o la presó 
preventiva. Durant el segrest, els agressors no 
van parar d'increpar-lo titllant-lo de terror¬ 
ista, mentre el picaven colpejaven al tòrax. Es 
tractava de professionals ja que en cap 
moment es van deixar veure i van torturar-lo 
sense deixar pràcticament marques, 
Simultàniament, a més, van anar enviant mis¬ 
satges amenaçadors des del propi mòbil de 
l'agredit a una companya seva i van fer tru¬ 
cades als seus pares fent-se passar per ell. 
Finalment als voltants a les 4 de la matinada 
els agressors van fer arribar un missatge on es 
donaven indicacions aproximades d'on es 
trobava el company. No se'l va localitzar fins a 
les 6 de la matinada, dins el seu propi vehicle, 


en calçotets i amb la seva roba i les claus dis¬ 
persades per l'entorn. El diagnòstic de l'hospi¬ 
tal, on l'agredit va romandre ingressat durant 
quatre dies va ser fractura en una costella i 
fisura a l'esternó, tot i que, com hem dit, no 
van aparèixer marques exteriors visibles. Un 
cop donat d'alta l'agredit va posar la corre¬ 
sponent denúncia al jutjat d'instrucció 
número 2 de M anresa. Aquests fets, a més, els 
hem de situar en un context d'assetjament 
constant per part dels Mossos d'Esquadra a 
l'agredit, tant abanscom desprésde l'agressió, 
amb múltiples identificacions i seguiments, 
tant al Xabiercom al seu entorn immediat. No 
deixa de ser paradoxal també que per una 
banda els M ossos d'Esquadra tardessin 15 dies 
a oferir-li protecció oficial, a la qual el Xabier 
es va negar davant la negativa dels agents de 
paisà a identificar-se, i que per l'altra des del 
Servei de Premsa del mateix cos policial es 
negui la constància de la denúncia interposa¬ 
da per l'agredit. Des de la Coordinadora 
Antirepressiva no volem fer una valoració 
precipitada i assenyalar culpables des de bon 
principi, ja que no tenim suficients elements 
de judici per a fer-ho. Ara bé, tenim clar que 
històricament aquest tipus d'actuacions 
només han estat perpetrades per grups d'ul¬ 
tradreta altament organitzats i gairebé sem¬ 
pre amb lligams policials o bé actuacions 
parapolicials que podríem emmarcar en el 
que es coneix com a terrorisme d'estat, amb 
clars antecedents a l'Estat espanyol." Per més 
info antirepressiu@manresa.vilaweb.com 

Coordinadora Antirepressiva 
de Manresa 19/ 8/ 03 


Antiinstitucional 


Pujol prepara la jubilació 

Decret de privilegis 
per ex-presidents 
de Catalunya 

Catalunya.- El Molt Honorable President 
Jordi Pujol, s'acaba de marcar un Decret "fet 
a mida” amb tots els privilegis que tindrà 
quan deixi la poltrona presidencial. El 
Decret 195/ 2003 sobre el règim d'expresi- 
dents de Catalunya no té pèrdua: 

Article 3: Els expresidents rebràn el tracta¬ 
ment de "Molt Honorable Senyor". 

Article 4: Cada president jubilat disposarà 
de 5 llocs de treball al seu servei (amb 3 
sous de 60.000 euros i 2 sous de 30,0 0 0 
euros), xòfer i guardaespatlles (sous de 
30.000 euros), també pressupostos per 
despeses d'oficina i lloguer d'immobles i un 
cotxe oficial. Per si fos poc, "els serveis de 
seguretat necessaris pel desenvolupament 
de les seves funcions (de President jubilat). 
Article 5: Els ex-presidents rebran una asssi- 
gnació mensual i una pensió vitalícia, (o 
sigui doble sou). 

Aquest Decret ha entrat en vigor des del 3 
d'agost. Com sempre, a l'estiu els polítics 
aprofiten per colocar les lleis més poca-ver- 
gonyes. Paga impostos, que elsex-presidents 
ens necessiten... Contra-lnfos 19/ 8/ 03 









Lluites laborals 


Conseqüències de la captació de Printer per part de Bertelsmani 

Rebutgen l'expedient 
de regulació de Printer, 
les protestes continuen 


Lluites d'Arreu del món 


Tensa situació altre copa l'Equador 

La CONAIE demana al moviment indígena Pachakutik la 
ruptura total de l'aliança amb el president Lucio Gutiérrez 

se situa la ruptura de l'aliança entre el movi- 


Barcelona.- Com ja us deiem ara fa quinze 
dies, la plantilla de l'empresa gràfica Printer 
del Baix Llobregat va realitzar una concen¬ 
tració a la plaça Sant Jaume de Barcelona 
per rebutjar l'expedient de regulació de 
plantilla. Ara us ampliem les dades sobre la 
seva lluita i la història de l'empresa. Una 
informació elaborada per l'Agència Anna de 
Notícies el dia en que l'expedient ha estat 
rebutjat per l'administració: 

PRINTER és una empresa del Baix Llobregat 
amb més de vuit rotatives, tal vegada la més 
important del sector d'arts gràfiques. 
Pertany a la multinacionall del grup BER- 
TELSMANN amb més de 60,000 trebal¬ 
ladors a Europa, USA i Sudamèrica. 
Actualment PRINTER té uns 600 trebal¬ 
ladors dels quals 50 ja són eventuals amb 
sous i horaris d'esclaus: disponibles a qual¬ 
sevol hora, per a qualsevol temps de con¬ 
tracte i per a qualsevol dia de la setmana 
inclosos els festius i amb sous de misèria. 
PRINTER no té problemes de treball, al con¬ 
trari recentment ha passat de 8 a 10 rotatives. 
Però malgrat això va iniciar fa uns mesos un 
ERO (expedient de regulació d'ocupacióji per 
una raó molt senzilla: volen treure més ben¬ 
eficis aplicant les lleis que els seus lacais (PP, 
CiU i PSOE) aproven en els parlaments que 
ells dominen, com els contractes "basura" a 
temps parcial i els sous de misèria. 

Amb aquesta finalitat, que els accionistes 
tinguen més beneficis a costa de l'ex¬ 
plotació màxima dels treballadors, PRINTER 
ha iniciat un expedient de regulació per a 
acomiadar a 245 treballadors que ràpida¬ 
ment seran substituits per altres amb con¬ 
tractes d'esclaus. 

Dels 245, uns98 acceptarien l'expedient d'a¬ 
comiadament amb jubilacions anticipades, 
sempre i quant no s'aplicara l'estudi que ha 
realitzat l'empresa que és l'estudi més barat: 
paguen 45 dies per 16 mensualitats, no per 
any treballat i que representaria un 70% del 
salari actual i quan arribés la jubilació es 
quedarien pitjor, La resta els 143 treballadors 
restants, amb una mitja de 44 anys, no 


accepten de cap manera l'expedient. 
Aquests treballadors s'han avingut a que els 
redueixen el salari en un 13% però l'empresa 
els vol reduir el sou un 44% (!!) 

El 23 d'abril (dia del llibre i la rosa i festa 
nacional de Catalunya) el senyor Günter 
Nathaus, gerent de PRINTER, "pistoler" i ter¬ 
rorista al servei de les multinacionals (les 
seues armes són les lleis que aproven PP, CíU 
i PSOE) va portar a uns altres "pistolers” com 
ell, disfressats de mecànics alemans per a 
atemorir als treballadors catalans. Volien fer 
veure que anaven a desmuntar una de les 
rotatives per a portar-se-la a Madrid. Era 
una provocació en tota regla per a que els 
treballadors respongueren violentament i 
així permetre l'entrada de la força armada 
que manen els mateixos que fan les lleis i 
d'aquesta manera millor justificar l'acomi¬ 
adament dels treballadors. Però aquest "pis¬ 
toler" no ho va aconseguir. Els treballadors 
amb serenitat i fermesa van fer un cordó 
humà al voltant de les màquines i els "pis¬ 
tolers" hagueren de retrocedir. 

El 18 d'agost una representació del Comitè 
d'Empresa (que té 8 delegats de COC, 5 
d'USOC i 4 d'UGT) va ser rebuda pel senyor 
Montaner de la Conselleria de Treball, al 
mateix Palau de la Generalitat, en mans de 
CiU i vigilada i tutelada pel PP. Aquest seny¬ 
or els va dir que no sabia res de PRINTER, 
que ell acabava de tornar de vacances i que 
es desdijunava ara amb el tema. 

Però els que porten endavant l'ERO no han 
fet vacances i aquella mateixa tarda decidi¬ 
en sobre l'expedient. L'empresa ha anunciat 
que en el cas que l'expedient sigue rebutjat 
recorrerà en segona instància. El president 
del Comitè d'Empresa, Antonio Àlvarez, 
dirigint-se a tots els treballadors concen¬ 
trats en la plaça Sant Jaume de Barcelona va 
anunciar que la guerra seria llarga i dura. 
Sembla que la primera batalla va ser guanya¬ 
da, ja que els acaben de comunicar que l'ex¬ 
pedient presentat per l'empresa ha estat 
rebutjat. Continuarem informant. 

ANNA Notícies -TContra-Infos 19/ 8/ 03 


Quito/ Equador.- A finals del mes d'octubre 
del 2002, guanyava la presidència de 
l'Equador, el coronel Lucio Gutiérrez, del 
Partit Societat Patriòtica. El procés de 
Gutiérrez recordava molt a aquell de Chàvez 
a Veneçuela. Ambdós militars es van insur- 
reccionar en contra del règim polític acu¬ 
sant-lo de corrupte, ambdós es van situar 
per fora de la classe política tradicional per 
a aconseguir legitimitat i una plataforma 
política electoral, ambdós van apel·lar a sec¬ 
tors socials molt crítics al stablishment 
vigent, i ambdós van mantenir durant la seva 
campanya discursos crítics i radicals a les 
polítiques d'ajustament del FMI i del Banc 
Mundial. Però les semblances es detenen 
allí. Tot just possessionat a inicis del 2003, el 
coronel Gutiérrez va estructurar el seu equip 
econòmic amb aquells sectors que deia 
combatre, els tecnòcrates del FM I i els ban¬ 
quers. El stablishment equatorià va saludar 
les decisions del coronel Gutiérrez com una 
sana dosi de pragmatisme en l'exercici del 
poder. Aquesta decisió de Gutiérrez va 
deixar sense lloc la proposta d'aquells sec¬ 
tors dels moviments socials, especialment el 
moviment indígena equatorià, i dels sectors 
sindicals i els partits d'esquerra que havien 
donat suport al Coronel en la seva campa¬ 
nya electoral i que van pensar que des del 
nou govern eren possibles realitzar canvis 
d'acord amb una agenda social i de redis¬ 
tribució de l'ingrés. Tot just a tres setmanes 
d'haver-se possessionat com President de la 
República, el coronel Gutiérrez, imposa un 
dur paquet d'ajustament econòmic incre¬ 
mentant els preus dels combustibles, de 
l'energia elèctrica i d'altres serveis, com pas 
previ per a la subscripció d'una Carta 
d'Intenció amb el FMI, sol·licitant a aquest 
l'aprovació d'un acord de dret de gir (stand- 
by), per tretze mesos i per una suma de 151 
milions de DEG (Drets Especials de Gir, la 
unitat de compte del FM I), és a dir, al voltant 
de 200 milions de dòlars, una suma si es vol 
insignificant per a una economia que té un 
PIB de 26 mil milions de dòlars. Però en real¬ 
itat, el que el nou govern de l'Equador bus¬ 
cava era l'aval del FMI en el concert interna¬ 
cional per a aconseguir l'aprovació de nous 


crèdits per part de les multilaterals, i una 
probable obertura dels mercats financers 
internacionals cap a l'Equador. El que anima¬ 
va a les multilaterals de crèdit a afavorir de 
maneratandecididaal coronel Gutiérrez era 
la presència del moviment indígena dintre 
del seu govern. 

Era la primera vegada que els indígenes 
accedien al govern en una aliança i era nec¬ 
essari, aleshores, consolidar el seu procés 
d'institucionalització, és a dir, convertir-los 
en partit de govern per atenir un millor con¬ 
trol sobre els abastos del seu projecte 
polític. Des de l'inici de l'aliança entre el 
moviment indígena, a través del seu movi¬ 
ment polític Pachakutik, i el partit del 
Coronel Gutiérrez, Societat Patriòtica, es va 
poder comprovar que el projecte de 
Gutiérrez era incompatible amb el movi¬ 
ment indígena i que la col·lisió era qüestió 
de temps. Durant els primers sis mesos d'ad¬ 
ministració, i a mesura que havia de complir- 
se el cronograma de reformes acordats amb 
el FMI,el moviment indígena va comprendre 
que l'aliança era inviable políticament, La 
gota que va vessar el got va ser l'oposició 
total dels diputats del moviment Pachakutik 
a subscriure la proposta de reforma laboral 
enviada al Congrés pel govern de Gutiérrez. 
D'haver-la aprovat, el moviment indígena 
hauria perdut de manera irremissible a un 
dels seus aliats estratègics més importants, 
la classe obrera i hauria hipotecat els con¬ 
tinguts fonamentals del seu projecte polític 
al llarg termini. És sobre aquest context que 


ment Pachakutik i el govern del coronel 
Gutiérrez, El temps futur és un temps de 
confrontació. El moviment indígena no va a 
resignar la seva capacitat de mobilització en 
aquest enfrontament. 

El govern de Gutiérrez, que ara busca una 
base de sustentació política amb les oligar- 
quias de la costa, els banquers i el partit de 
dreta, Partit Social Cristià, surt de la ruptura 
seriosament afeblit i compromesa la seva 
capacitat d'aconseguir els recursos neces¬ 
saris per part de les multilaterals per al seu 
programa de govern. De fet, el moviment 
indígena ha aconseguit suspendre la reforma 
laboral, i és probable que en les seves 
estratègies polítiques del mitjà termini, s'a¬ 
consegueixin desmantellar els acords i el 
cronograma d'acció prevists amb el FMI. La 
CONAIE ha demandat al Moviment Polític 
Pachakutik, que intenti redireccionar al gov¬ 
ern de Lucio Gutiérrez, al mateix temps que 
des dels espais de govern legítimament 
guanyats, s'instauri una política alternativa al 
país. Així, des dels M inisteris i espais públics 
manejats pel moviment Pachakutik, s'ha 
demostrat un profund comprometimiento i 
responsabilitat amb el país, a més d'un 
maneig honest, transparent i íntegre de les 
responsabilitats públiques encomanades al 
moviment indígena. La CONAIE deixa con¬ 
stància que no va a claudicar en la seva llui¬ 
ta per un Estat veritablement democràtic, 
plurinacional i intercultural. 
info@alainet.org +Contra-lnfos 19/ 8/ 03 


Campanya de suport internacional 
al poble pehuenche a l'Estat de Xile 

Barcelona.- "Des del Grup de Suport al Poble Mapuche hem decidit donar màxima difusió 
a aquesta campanya que han organitzat diversos col·lectius de Xile per tal de reclamar 
justícia pel poble pehuenche i detenir les obres de la presa de Ralco a l'alto Bío Bío. Us 
demanem que envieu si us plau la carta adjunta a la Corte Suprema de Justícia de Xile. Una 
manera fàcil de recollir la carta per internet i enviar-la per correu electrònic és des de la 
pàgina següent: 

http:/ / www.mapuexpress.net/ publicaciones/ comunicados/ ralko-csuprema.htm" 

Grup de Suport al poble Mapuche de Barcelona 19/ 8/ 03 


Alliberament animal 


Els mossos 
d'esquadra maten a 
trets a un primat 
fugit del seu refugi 

Girona/ El Gironès.- A causa dels forts 
vents que es van experimentar a la regió, un 
arbre va caure sobre el recinte on la Fun¬ 
dació Mona protegia als ximpancés res¬ 
catats de circs ambulants. Aquest accident 
va provocar la fugida de cinc primats, que 
van córrer a buscar un lloc segur de les 
pluges i els llamps. Estaven espantats i l'úni¬ 
ca cosa que desitjaven era mantenir-se junts 
i fora de perill. No obstant això, el desenl¬ 
laç d'aquesta història va ser la mort d'un 
d'ells per part de la policia. El van matar 
perquè "es va tornar molt agressiu”. 
Membres de grups de defensa dels drets 
dels animals han emès un comunicat on 
denuncien l'actuació dels mossos i argu¬ 
menten el perquè va ser injustificable: 
"Pepito -com es deia el ximpancé- va morir 
als 17 anys, després de ser obligat des de 
petit a participar a espectacles per a diver¬ 
tir els humans, Després va viure un temps a 
la Fundació Mona, on va poder experimen¬ 
tar per primer cop el contacte amb altres 
ximpancés. Era un ésser intel·ligent, ce nit li 
agradava mirar les estrelles, Era dolç i socia¬ 
ble, tot i que no perdia ocasió de mostrar el 
seu orgull i fer exhibicions de força davant 
de qualsevol cosa que podés considerar 
com a una amenaça pel grup. Potser això va 
ser el que va succeir, el que va desenca¬ 
denar la seva mort. Només volia protegir als 
seus, que buscaven refugi, que fugien dels 
sorolls que no reconeixien, dels homes que 
els perseguien. Un policia el va matar 
perquè el va considerar massa agressiu. 
Tenim dret a matar a un home que consid¬ 
erem massa agressiu? Tot i que estigui desar¬ 
mat, asustat i sol? No comprenem com 
podem prendre decisions sobre la vida d'un 
primat sense plantejar-nos la mínima reflex¬ 
ió ètica, la mínima reflexió que ens indiqui 
que la mort d'un ésser sensible no és un sim¬ 
ple tràmit que podem oblidar quan tornem 
a casa. Quin dret tenim a matar a un ésser 
que desitjava seguir en pau visquent amb el 
seu pare, paquito i la seva mare, Romie? 
Sense tan sols temer l'espècie més salvatge 
que mai hi ha hagut al planeta: l'home." 

Contra-lnfos + AnimaNaturalis 19/ 8/ 03 



OKUPACIÓ I CENTRES SOCIALS 


Col·lectius i contrainformació 


Presons 


Jornades de lluita a finals de setembre i començaments d'octubre 

Comunicat de la Kasa de la M untanya 
davant l'amenaça de desallotjament 


La Salut/ Barcelona.- Salut companys i com¬ 
panyes: Aquest missatge pretén esdevenir 
una aproximació a la complexa situació que 
haurà d'afrontar el projecte polític i vital de 
la Kasa de la Muntanya a partir d'aquesta 
tardor i una introducció, partint d'una crida 
a la solidaritat, a la campanya política, social 
i jurídica engegada i articulada per tal de 
donar resposta a la sentència de desallotja¬ 
ment dictaminada a mitjans de juliol pel jut¬ 
jat de primera instància n 2 6 (secció 4) a càr¬ 
rec de la jutgesa Estrella Radio i Barciela en 

Jornades de treball 
a Kan Pascual 
després de l'incendi 

Kan Pascual/ Collserola "Dijous 21 i diven¬ 
dres 22 hi ha jornades de "curro" per prote¬ 
gir talusos, desbrossar les zones cremades, 

etc.i, després del foc...què fem? 

El passat dimecres B d'Agost vam tenir un 
incendi a la finca de Kan Pasqual. El foc va 
començar just a sota la pista que passa per 
sobre la casa i ràpidament va aparèixer un 
altre focus a la part de sota dels horts que hi 
ha entre les dues cases. Després de més de 
tres mesos sense pluja tot estava molt sec i 
el foc es va extendre molt ràpid. Vam estar 
lluitant contra les flames com podiem ...i 
quan van arribar els bombers es va poder 
apagar el foc. En total s'ha cremat mitja hec¬ 
tàrea. Us convidem a pujar aquests dies per 
ajudar-nos i de passada podeu veure com ha 
quedat tot i entre veins i veïnes podem xer¬ 
rar de com podem protegir-nos i coordinar- 
nos per lluitar contra el foc. Salut, alegria i 
resistència.” Kan Pascual 19/ 8/ 03 


contra de la Kasa de la Muntanya i que ens 
emplaça a abandonar el projecte abans del 
proper dijous 2 d'octubre. 

La kasa de la M untanya neix ara fa gairebé 15 
anys per tal de donar resposta a una neces¬ 
sitat vital a una inquietud individual, amb la 
voluntat que aquesta es converteixi en una 
actitud crítica col·lectiva estructurada a par¬ 
tir de principis com l'autogestió, l'antifeix¬ 
isme, l'antiracisme i l'antimilitarisme (entre 
d'altres). Hem cregut i creiem que existeixen 
altres maneres i dinàmiques de funciona¬ 
ment, de vida i de lluita basades en l'esperit 
crític i és en aquest sentit que al llarg de tot 
aquest temps hem intentat constituir un 
espaique fos capaç d'aglutinar tota mena 
d'activitats culturals i de denúncia social. 
Fem una crida a la solidaritat així com a 
totes les mobilitzacions i iniciatives que es 
duguin a terme per tal d'evitar el desallotja¬ 
ment de la Kasa de la M untanya i de tots els 
espais okupats. A continuació us adjuntem 
l'adreça de la nostra pàgina web per tal que 
tingueu l'oportunitat d'aprofundir en el 
coneixement del projecte Kasa de la 
M untanya i on trobareu tota la informació i 
calendarització per tal de participar de les 
convocatòries, activitats i mobilitzacions a 
dur a terme entre les que destaquem: 

-1 d'octubre: Manifestació als Jardinets de 
Gràcia a les 20h. 

-2 d'octubre: Concentració davant de la 
Kasa de la Muntanya (Avda. Santuari Sant 
Josep de la M untanya, 33) a les 8 del matí. 

-4 d'octubre: Resposta al desallotjament de 
la Kasa de la Muntanya amb una 
M anifestació a Barcelona de caràcter inter¬ 
nacional (el lloc i l'hora a concretar, per més 
informació consulteu la nostra pàgina web 
on apareixerà properament). 

Tanmateix, a fi d'informar-vos més explíci- 


22 d'agost ]9h plaça de la Revolució 

Manifestació antirepressiva 
de les festes de Gràcia 


Okupem les ones, al dial 68 de la Uhf 

Gràcia s'omple de festa i lluita 


Gràcia.- El passat dijous arrencaven les 
festes de Gràcia, amb el pregó des de la 
plaça de Rius i Taulet. Enguany però el pregó 
va estar precedit d'un altre pregó, realitzat 
per membre de la Kasa de la M untanya de 
Barcelona, on denunciaven el possible desal¬ 
lotjament de la casa i atacaven les polítiques 
repressives i potenciadores del gran negoci 
urbanístic. Després d'això, membres de 
l'assemblea de joves de Gràcia també van 
desplegar una pancarta, en aquest cas 
denunciant l'existència de presos i preses 
polítiques, demanant la seva llibertat. Als 
carrers de la vila, aquests dies es poden 
veure quantitat de pancartes i cartells rela¬ 
cionats amb aquests temes, així com també 
l'edició de Contra-lnfos monogràfica sobre 
la persecució de grups llibertaris a València. 
La plaça del Diamant i la plaçajoanic acullen 
dia rere dia activitats. A banda de les activi¬ 
tats més lúdiques. El dilluns al vespre hi va ha¬ 
ver llargues sessions de vídeos reivindicatius 
en pantalla gran que van aplegar centenars de 


tament de les jornades de lluita de setem- 
bre-octubre que estem preparant des de 
l'Assemblea d'Okupes per tal d'aturar el 
desallotjament de la Kasa de la Muntanya 
(així com de les diferents kases i centres 
socials okupats amenaçats), i per tal d'artic¬ 
ular la solidaritat necessària davant d'aque¬ 
sta agressió jurídica, política i policial us 
convoquem a l'assemblea que tindrà lloc el 
proper dimarts 9 de setembre a les 20h a 
l'Espai 0 bert. Per qualsevol dubte o propos¬ 
ta ens podeu escriure a km@nodo50.org 
Pàgina web: www.nodo50.org/kasadela- 
muntanya. Salut,” 

Kasa de la Muntanya 19/ 8/ 03 


persones a totes dues places. Al Diamant es 
van centrar en les lluites d'Itoitz (amb una 
presentació d'un membre del grup de suport 
a Solidari@scon Itoitz de Barcelona), l'empre¬ 
sa Sintel i el clausurat diari Egunkaria. A la 
plaçajoanic varen realitzar una massiva emis¬ 
sió de l'excel·lent producció de Michael 
Moore, Bowling for Columbine, una àcida 
denúncia de la cultura profundament belicis- 
ta que es viu i pateix als Estats Units. També 
varen emetre vídeos sobre els fets de Salò¬ 
nica i la lluita d'Itoitz. Un dels actes més es¬ 
perats de les festes també ha estat l'inici de 
l'emissió en període de proves de la tele¬ 
visió dels moviments socials, Okupem les 
Ones, que des del canal 68 de la UHF emet 
programació de 19 a 23 hores fins el dijous 21 
d'agost. A les festes de Sants hi tornaran 
durant quatre dies més,Tota la informació al 
voltant del projecte la pots trobar a la web 
<www.televisio.ws> Contra-lnfos 12/ 8/ 03 


Invasió d’Iraq: 

la massacre continua 

CIVILS IRAQUIANS ASSASSINATS DES DEL 20 DE MARÇ 

MILITARS DE LA C0ALICI0 INVASORA MORTS 
DURANT L'OPERACIÓ D'ASSALT DE L'IRAQ 

SOLDATS DE LA COALICIO INVASORA MORTS 
DES DEL SUPOSAT FINAL DE L'OCUPACIÓ DEL PAIS 

(6 durant l'última setmana) 


Carta del pres amadeu casellas des de la presó de Girona 

"Els funcionaris de presons roben 
sistemàticament als presos i preses” 


Girona - "No és d'estranyar que els carcellers 
tinguin bons cotxes i un alt poder adquisitiu 
si tenim en compte que no només roben el 
nostre menjar, medicaments i premsa cosa 
que ja és molt greu però no els és suficient, 
també ens roben les nostres pertinences. En 
els últims 5 anys a mi personalment m'han 
robat en tres ocasions: al juliol del 1998 en el 
centre d'extermini PONENT em van robaren 
el mòdul 7 un T.V. de 14 polzades marca 
"Elbe” que mai més he vist i que el més prob¬ 
able ho estigui usant algun carceller, la sego¬ 
na va ser en el centre d'extermini QUATRE 
CAMINS a l'octubre del 2001 em van robar 
un paquet d'entrada que va portar la meva 
família, tampoc ho he vist mai més, el tercer 
robatori ha estat en el centre d'extermini 
BRIANS el dia 11 de juliol 2003, em van 
retenir en ingressos dues borses d'esport, 
dues ulleres de sol, unes quantes cintes de 
casset,un parell de sabatilles, uns auriculars i 
una màquina d'afaitar tampoc se'm va lliurar 
el dia Ude juliol del 2003, ni ho han enviat a 
la presó on em trobo ara. És evident que és 
un negoci rodó per als carcellers, menjar, 
medicaments, premsa, T.V., cintes, roba, 


sabates, bosses d'esport, etc. multiplicat per 
més de 7000 presos és fàcil calcular els mil¬ 
ers d'euros que ens roben. 

D'aquests fets tenen coneixement la Direcció 
general, en concret l'inspector de presons 
Antonio Poyuelo entre altres, però en com¬ 
plicitat amb els carcellers guarden silenci. El 
mateix succeeix amb la justícia corrupta al 
servei dels seus amos. 

Segurament per aquest comunicat inten¬ 
taran silenciar-me amb un expedient discipli¬ 
nari que lògicament el J.V.P. no em llevarà 
com a Javier de la Rosa perquè jo no puc 
comprar com ell. Però no m'intimiden ni em 
silencien, sinó tot el contrari, no hi ha cap 
feixista abusón d'aquests que pari la lluita 
contra la presó i els seus carcellers i animo a 
tots els presos de Catalunya i la resta 
d'Espanya perquè facin el mateix que estic 
fent jo, que denunciïn als J.V.P. tots els abu¬ 
sos, tractes vexatoris i robatoris fins que sat¬ 
urem aquests jutjats corruptes. No tingueu 
por a aquests fatxes, són molt més covards 
del que ja aparenten. Anims. Salut i anarquia.” 

Amadeu Casellas Ramón, actualment 
segrestat en la presó de Girona 5/ 8/ 03 


Presons 


Amina Lawal condemnada a mort pot ser lapidada 

Nigèria.- El tribunal Suprem de Nigèria ha ratificat la sentència a mort per lapidació de 
AM IN A, i solament ha retardat l'execució de la sentència en dos mesos per a acomiadar-se 
del seu nadó. Transcorregut aquest temps serà enterrada fins el coll i serà apedrejada, a 
menys que un devesall de signatures aconsegueixi dissuadir a les Autoritats Nigerianes. 
Amnistia Internacional demana el teu suport a través de la teva signatura en el seu pagina 
Web. M itjançant una campanya de signatures com aquesta es va salvar una altra dona en el 
passat, Safiya, en la mateixa situació. Sembla que per AMINA han rebut poquíssimes signa¬ 
tures. Contacta de seguida: www.amnistiapornigeria.org i signatura per AM IN A! No pen¬ 
sis que no serveix de res, a una altra dona li va salvar la vida. Contra-lnfos 19/ 8/ 03 


Butlletí setmanal 

Gontra-Infos 


tel: 93.442.62.53 

CORREU electrònic: 

«zitzania@sindominio.net» 


rs^L'oratge de la setmana vinent 


Dimecres 20 


Dijous 21 


Divendres 22 


Dissabte 23 


Diumenge 24 


Dilluns25 


Dimarts 26 







Després de finalitzar la onada de calor de més de 2 mesos, les temperatures es mantindran entre 
els 26 i els 29 graus amb xafogor. La possibilitat de pluges augmentarà molt el dijous, amb ruixats 
intensos a prop de la costa. Núvols i clars el cap de setmana, però sense pluja a Barcelona. 



















































